Sporazum iz Pariza (1783)
Sporazum iz Pariza 1783 je mirovni sporazum sklopljen 3. septembra 1783. u Parizu između Kraljevstva Velika Britanija s jedne strane i Sjedinjenih Američkih Država, Francuske i Španjolske s druge strane.

Historija i karakteristike 

To je ime za nekoliko mirovnih sporazuma kojima je završio Američki rat za nezavisnost i Američka revolucija, koje su potpisali predstavnici Kraljevstva Velike Britanije s jedne strane a s druge predstavnici Sjedinjenih Američkih Država, Francuske i Španjolske 
Prije tog završnog čina - 30. novembra 1782. sklopljen je u Parizu nakon dugih pregovora - Preliminarni sporazum, kog često zovu Preliminarni pariški sporazum, između Velike Britanije i Sjedinjenih Američkih Država. 

Nakon tog su 3. septembra 1783. potpisana tri sporazuma, prvi između Velike Britanije i Sjedinjenih Američkih Država, drugi između Britanije i Francuske i treći između Britanije i Španjolske. 
Amerikanci su potpisali sporazum u Parizu, a Francuzi i Španjolci u Versaillesu. 

Nizozemska i Velika Britanija sklopile su Preliminarni sporazum 2. septembra 1783 i definitivni sporazum 20. maj 1784. 

Prema klauzulama tog Britansko-američkog sporazuma - Velika Britanija je priznala nezavisnost Sjedinjenih Američkih Država sa velikodušnom granicom na rijeci Mississippi, ali je zadržala Kanadu.
Amerikancima je dozvoljeno ribarenje u vodama Newfoundlanda, a plovidba Mississippijem je proglašena slobodnom za obje strane. 
Kreditorima (bez obzira na to odakle su) garantirano je vraćanje dugova, a Kongres Konfederacije se obavezao da ć sa Lojalistima postupati pravično  i da će im biti vraćena oduzeta imovina. (neke od ovih klauzula kasnije su postale kamen smutnje i sporova.) 

Britanija je Francuskoj predala Tobago i Senegal, Španjolska je zadržala najveći dio Floride, ali je  Nizozemska loše prošla, jer je morala prepustiti indijsku luku Nagapatnam Velikoj Britaniji, a usto je morala dopustiti 
britanskim brodovima slobodnu plovidbu po Molučkim otocima.

Izvori

Vanjske veze 
 Peace of Paris 

Mirovni sporazumi
Historija SAD
Historija Ujedinjenog Kraljevstva